Bėlaitis
55°09′32″š. pl. 26°13′16″r. ilg.﻿ / ﻿55.1589°š. pl. 26.2211°r. ilg.﻿ / 55.1589; 26.2211 Bėlaitis – ežeras rytų Lietuvoje, Švenčionių rajone, apie 5 km į šiaurės rytus nuo Švenčionių, Bėlio miške. Ežero ilgis iš vakarų į rytus – 0,44 km, plotis – iki 0,34 km. Altitudė 180,7 m. Krantai aukšti, ištisai apaugę medžiais, tik šiaurvakarinis krantas žemas. Šiaurėje išteka upelis link už 0,07 km telkšančio didesnio Bėlio ežero (Sirvėto ežero intako Žeimenėlės baseinas). Kiek atokiau į vakarus įsikūręs Kochanovkos kaimas. Šiaurvakarinėje ežero pakrantėje įrengta Bėlaičio stovyklavietė.